Proposta għal REGOLAMENT TAL-PARLAMENT EWROPEW U TAL-KUNSILL li tħassar ċerti atti fil-qasam tal-koperazzjoni tal-pulizija u l-koperazzjoni ġudizzjarja f’materji kriminali /* COM/2014/0715 final - 2014/0339 (COD) */





MEMORANDUM TA’ SPJEGAZZJONI 1. KUNTEST TAL-PROPOSTA L-iżgurar li l-acquis leġiżlattiv tal-UE jibqa’ aġġornat u tajjeb għall-iskop tiegħu huwa prijorità għall-Kummissjoni. Diġà fil-Ftehim Interistituzzjonali tas-16.12.2003 dwar tfassil aħjar tal-liġijiet[1], il-Parlament Ewropew, il-Kunsill u l-Kummissjoni qablu li l-volum tad-dritt tal-Unjoni Ewropea għandu jitnaqqas billi jitħassru l-atti li ma għadhomx jiġu applikati. Tali atti għandhom jitneħħew mil-liġi tal-acquis tal-Unjoni Ewropea biex tkun imtejba t-trasparenza u jingħata grad ogħla ta' ċertezza liċ-ċittadini u lill-Istati Membri kollha. Dan huwa konformi mal-politika tal-Kummissjoni dwar l-Idoneità Regolatorja. Fil-Komunikazzjoni tagħha ta’ Ġunju 2014 dwar "il-Programm dwar l-Idoneità u l-Prestazzjoni tar-Regolamentazzjoni (REFIT): Is-Sitwazzjoni Attwali u l-Perspettivi"[2], il-Kummissjoni indikat li kienet qed tagħmel eżami analitiku tal-acquis fir-rigward tal-koperazzjoni tal-pulizija u dik ġudizzjarja f’materji kriminali sabiex jiġu identifikati l-atti li jistgħu jiġu revokati fil-kuntest tal-iskadenza tal-perjodu tranżizzjonali stabbilit fit-Trattati. Il-Kummissjoni issa lestiet il-valutazzjoni tagħha dwar l-atti legali relatati maż-żona ta’ libertà, sigurtà u ġustizzja, inkluż dak li kien tal-acquis tat-tielet pilastru. Għadd ta’ atti adottati matul dawn l-aħħar deċennji eżawrew l-effetti kollha tagħhom. Huma ma għadhomx iktar rilevanti minħabba n-natura temporanja tagħhom jew minħabba li l-kontenut tagħhom ġie indirizzat minn atti suċċessivi. Għal raġunijiet ta’ ċertezza legali, il-Kummissjoni tipproponi li l-miżuri msemmija f’din il-proposta jkunu revokati mill-Parlament Ewropew u l-Kunsill. I. L-Azzjoni Konġunta tal-Kunsill 96/610/ĠAI[3] ħolqot direttorju ta’ kompetenzi, ħiliet u speċjalizzazzjoni kontra t-terroriżmu, sabiex tagħmilhom disponibbli f’firxa aktar wiesa’ u malajr lill-aġenziji tal-Istati Membri kollha, u b’hekk tittejjeb il-kapaċita antiterroristika tal-Istati Membri. Dik l-Azzjoni Konġunta saret obsoleta peress li d-Deċiżjoni tal-Kunsill 2009/371/ĠAI[4] fdat lill-Europol biex jappoġġa u jsaħħaħ l-azzjoni mill-awtoritajiet kompetenti tal-Istati Membri u l-kooperazzjoni reċiproka tagħhom fil-prevenzjoni u l-ġlieda kontra t-terroriżmu u d-Deċiżjoni tal-Kunsill 2008/615/ĠAI[5] (l-hekk imsejħa Deċiżjoni Prüm) introduċiet qafas ġdid għall-kooperazzjoni transfruntiera dwar il-ġlieda kontra t-terroriżmu. II. Id-Deċiżjoni Konġunta tal-Kunsill 96/699/ĠAI[6] dwar l-iskambju ta' informazzjoni dwar l-ipprofilar kimiku ta' drogi biex tkun iffaċilitata l-ġlieda kontra t-traffikar illeċitu tad-droga. Din l-Azzjoni konġunta saret obsoleta wara id-dħul fis-seħħ tad-Deċiżjoni tal-Kunsill 2009/371/ĠAI[7] li tistabbilixxi l-Europol li inkorpora l-Unità tad-Droga eżistenti reċedentament u l-Konvenzjoni dwar l-assistenza reċiproka f'materji kriminali bejn l-Istati Membri tal-Unjoni Ewropea[8] li tipprovdi għall-koperazzjoni fuq il-fruntieri fost l-Istati Membri fil-qasam ta' politika dwar id-drogi. III. L-Azzjoni Konġunta tal-Kunsill 96/747/ĠAI[9] kellha l-għan li ssaħħaħ l-aġenzija tal-infurzar tal-liġi tal-Istati Membri billi tipprovdi assistenza fil-koperazzjoni fil-ġlieda kontra l-kriminalità madwar l-UE. Din l-Azzjoni Konġunta saret obsoleta peress li d-Deċiżjoni tal-Kunsill 2009/371/ĠAI[10] fdat lill-Europol bl-iżvilupp ta' għarfien speċjalizzat tal-proċeduri investigattivi tal-awtoritajiet kompetenti tal-Istati Membri u jipprovdu parir lill-awtoritajiet nazzjonali dwar l-investigazzjonijiet. Barra minn hekk, wara l-iżvilupp mill-Europol tal-Pjattaforma ta’ Esperti tal-Europol (EPE), fis-16 ta’ Frar 2012 il-Kapijiet tal-Istati Membri tal-Unità Nazzjonali tal-Europol (HENU) ħadu d-deċiżjoni li jagħlqu d-direttorju provdut għalih bl-Azzjoni Konġunta 96/747/ĠAI. IV. L-Azzjoni Konġunta tal-Kunsill 96/750/ĠAI[11] dwar l-approssimazzjoni tal-liġijiet u l-prattiċi biex tkun miġġielda d-dipendenza fuq id-droga u biex ikun miġġieled it-traffikar ta’ droga illegali.Din l-Azzjoni Konġunta saret obsoleta mid-dħul fis-seħħtal-Konvenzjoni dwar l-assistenza reċiproka f'Materji Kriminali bejn l-Istati Membri tal-Unjoni Ewropea[12] li jipprovdi għal koperazzjoni usa' fost l-Istati Membri anki fil-qasam tal-politika dwar id-drogi u d-Deċiżjoni Qafas tal-Kunsill 2004/757/ĠAI[13] dwar dispożizzjonijiet minimi dwar atti kriminali u penali fil-qasam tat-traffikar illeċitu tad-drogi li stabbiliet regoli aktar strinġenti dwar id-definizzjonijiet u sanzjoni ta' ċertu atti kriminali fil-qasam tal-politika dwar id-drogi. V. L-Azzjoni Konġunta tal-Kunsill 97/339/ĠAI[14] ippermettiet il-koperazzjoni u l-kondiviżjoni ta' informazzjoni obbligatorja bejn l-Istati Membri dwar eventi fuq skala kbira sabiex iżżomm il-liġi u l-ordni u tipprevjeni reati kriminali. Din l-Azzjoni Konġunta saret obsoleta minn meta d-Deċiżjoni tal-Kunsill 2008/615/ĠAI[15] (l-hekk imsejħa Deċiżjoni ta' Prüm) introduċiet qafas ġdid għall-kooperazzjoni għaż-żamma tal-ordni pubbliku u s-sigurtà pubblika għal eventi kbar u l-iskambju tad-dejta. Barra minn hekk, id-Deċiżjonijiet tal-Kunsill 2002/348/ĠAI[16] u 2007/412/ĠAI[17] jistabbilixxu Punti Nazzjonali ta’ Informazzjoni dwar il-Futbol biex jikkoordinaw u jiffaċilitaw il-kooperazzjoni u l-iskambju tal-informazzjoni internazzjonali tal-pulizija b’konnessjoni mal-logħbiet tal-futbol b’dimensjoni internazzjonali. VI. L-Azzjoni Konġunta tal-Kunsill 97/372/ĠAI[18] kellha l-għan li iżżid il-kondiviżjoni tal-informazzjoni fost l-awtoritajiet tad-dwana u awtoritajiet oħra tal-infurzar tal-liġi partikolarment dwar id-drogi. Din l-Azzjoni konġunta saret obsoleta wara d-dħul fis-seħħ tal-Konvenzjoni ta' Napli[19] li tipprovdi għal regoli aktar dettaljati dwar l-assistenza reċiproka u l-koperazzjoni bejn l-Istati Membri għall-prevenzjoni u d-detezzjoni ta' ksur ta' dispożizzjonijiet doganali nazzjonali, u l-prosekuzzjoni u l-penalizzazjoni ta' ksur tad-dispożizzjonijiet doganali tal-Komunità u dawk nazzjonali. Barra minn hekk, id-Deċiżjoni tal-Kunsill 2009/917/ĠAI[20] żiedet l-effikaċja tal-proċeduri ta' koperazzjoni u kontroll tal-awtoritajiet doganali billi jitwaqqfu sistemi ta' informazzjoni doganali (SID) bil-għan li tkun prevenuta, investigata u jittieħdu passi dwar ksur tal-leġiżlazzjoni Komunitarja doganali jew agrikola. Barra minn hekk id-Deċiżjoni tal-Kunsill 2009/371/ĠAI fdat f'idejn il-Europol il-kompiti biex jappoġġa l-koperazzjoni doganali. VII. Azzjoni konġunta tal-Kunsill 98/427/ĠAI[21] dwar prattika tajba fl-assistenza legali reċiproka f'Materji Kriminali saret obsoleta mid-dħul fis-seħħ tal-Konvenzjoni dwar Assistenza reċiproka f'Materji kriminali bejn l-Istati Membri tal-Unjoni Ewropea[22] li tipprovdi għal koperazzjoni usa' f'materji kriminali fost l-Istati Membri. VIII. L-Att tal-Kunsill tat-3 ta' Diċembru 1998 li jistipula r-regolamenti tal-Persunal applikabbli għall-impjegati tal-Europol[23] meta applikat għall-persunal impjegat mill-Europol qabel id-dħul fis-seħħ tad-Deċiżjoni tal-Kunsill 2009/371/ĠAI. Madankollu, il-kuntratti ta' impjieg fis-seħħ ma għandhomx ma jdumu ma jaslu fi tmiemhom biex b'hekk jagħmlu dawn ir-regolamenti tal-Persunal obsoleti. Disposizzjonijiet tranżizzjonali previsti mill-proposta preżenti jiżguraw li dawn il-kuntratti ta' impjieg jibqgħu irregolati minn dan l-att sakemm jintemmu. 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT Id-djalogu dwar l-identifikazzjoni ta’ miżuri legali ta’ dak li qabel kien it-tielet pilastru tal-acquis li saru obsoleti seħħ fl-2014 bejn il-Kummissjoni u r-rappreżentanti tal-Istati Membri u tas-Segretarjat tal-Kunsill fi ħdan il-Grupp ta’ Ħbieb tal-Presidenza li ġie attivat bil-ħsieb li jeżamina l-kwistjonijiet kollha marbuta ma’ tmiem il-perjodu tranżizzjonali ta’ 5 snin stabbilit fl-Artikolu 10 tal-Protokoll Nru 36 tat-Trattati. 3. ELEMENTI LEGALI TAL-PROPOSTA Sommarju tal-miżuri proposti Il-proposta tħassar għadd ta’ miżuri legali ta' dak li kien l-acquis tat-tielet pilastru li ġew identifikati bħala obsoleti. Bażi Ġuridika Il-bażi ġuridika għat-tħassir tal-Azzjoni Konġunta 96/610/ĠAI huwa l-Artikolu 87(2)(c) tat-Trattat dwar il-Funzjonament tal-Unjoni Ewropea. Il-bażi ġuridika għat-tħassir tal-Azzjoni Konġunta 96/699/ĠAI huwa l-Artikolu 87(2) tat-Trattat dwar il-Funzjonament tal-Unjoni Ewropea. Il-bażi ġuridika għat-tħassir tal-Azzjoni Konġunta 96/747/ĠAI huwa l-Artikolu 88(2)(a) tat-Trattat dwar il-Funzjonament tal-Unjoni Ewropea. Il-bażi ġuridika għat-tħassir tal-Azzjoni Konġunta 96/750/ĠAI huma l-Artikoli 83(1) u 87(2) tat-Trattat dwar il-Funzjonament tal-Unjoni Ewropea. Il-bażi ġuridika għat-tħassir tal-Azzjoni Konġunta 97/339/ĠAI huwa l-Artikolu 87(2) tat-Trattat dwar il-Funzjonament tal-Unjoni Ewropea. Il-bażi ġuridika għat-tħassir tal-Azzjoni Konġunta 97/372/ĠAI huwa l-Artikolu 87(2) tat-Trattat dwar il-Funzjonament tal-Unjoni Ewropea. Il-bażi ġuridika għat-tħassir tal-Azzjoni Konġunta 98/427/ĠAI huwa l-Artikolu 82(1) tat-Trattat dwar il-Funzjonament tal-Unjoni Ewropea. Il-bażi ġuridika għat-tħassir tal-Att tal-Kunsill tat-3 ta’ Diċembru 1998 li jistabbilixxi r-regolamenti tal-persunal applikabbli għall-Europol hija l-Artikolu 88(2) tat-Trattat dwar il-Funzjonament tal-Unjoni Ewropea. Prinċipji ta' sussidjaretà u proporzjonalità Il-miżuri kkonċernati minn din il-proposta huma obsoleti, jew għax il-kontenut tagħhom kien inkluż f'atti suċċessivi jew għax m'għadhomx relevanti minħabba n-natura temporanja tagħhom. Għalhekk, huwa f'komformità mal-prinċipji ta' sussidjarjetà u proporzjonalità li jitħassru dawn il-miżuri. Huwa f'idejn il-leġiżlatur tal-Unjoni li jadotta l-miżuri neċessarji għal dan il-għan. L-għażla ta’ strument L-istrument li qed jiġi propost: Regolament tal-Parlament Ewropew u tal-Kunsill L-Artikolu 88(2) tat-Trattat dwar il-Funzjonament tal-Unjoni Ewropea jipprovdi li l-istruttura, l-operat, il-qasam ta' azzjoni u l-kompiti tal-Europol għandhom ikunu determinati mill-Parlament Ewropew u mill-Kunsill permezz ta' regolamenti. Ir-regolament huwa għalhekk il-forma ta’ att provduta espressament f’din id-dispożizzjoni tad-dritt primarju. 4. IMPLIKAZZJONI BAĠITARJA Il-proposta ma għandha l-ebda impatt fuq il-baġit. 2014/0339 (COD) Proposta għal REGOLAMENT TAL-PARLAMENT EWROPEW U TAL-KUNSILL li tħassar ċerti atti fil-qasam tal-koperazzjoni tal-pulizija u l-koperazzjoni ġudizzjarja f’materji kriminali IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 82(1) u 83(1) u l-Artikolu 87(2), u l-Artikolu 88(2) tiegħu, Wara li kkunsidraw il-proposta mill-Kummissjoni Ewropea[24], Wara t-trażmissjoni tal-abbozz tal-att leġiżlattiv lill-Parlamenti nazzjonali, Filwaqt li jaġixxu skont il-proċedura leġiżlattiva ordinarja, Billi: (1) It-titjib fit-trasparenza tal-liġi tal-Unjoni huwa element essenzjali tal-istrateġija għal tfassil aħjar tal-liġijiet li l-istituzzjonijiet tal-Unjoni jimplimentaw. F’dak il-kuntest huwa xieraq li dawk l-atti li m’għadx għandhom skop jitneħħew mil-leġiżlazzjoni li tinsab fis-seħħ. (2) Għadd ta' atti adottati fil-qasam ta' koperazzjoni tal-pulizija u koperazzjoni ġudizzjarja saru obsoleti minħabba n-natura temporanja tagħhom jew minħabba li l-kontenut tagħhom kien trattat f'atti suċċessivi, minkejja li ma tħassrux. (3) I. L-Azzjoni Konġunta tal-Kunsill 96/610/ĠAI[25] ħolqot direttorju ta’ kompetenzi, ħiliet u speċjalizzazzjoni kontra t-terroriżmu, sabiex tagħmilhom disponibbli f’firxa aktar wiesgħa u malajr lill-aġenziji fl-Istati Membri kollha. Din l-Azzjoni Konġunta saret obsoleta peress li d-Deċiżjoni tal-Kunsill 2009/371/ĠAI[26] fdat lill-Europol biex jappoġġa u jsaħħaħ l-azzjoni mill-awtoritajiet kompetenti tal-Istati Membri u l-kooperazzjoni reċiproka tagħhom fil-prevenzjoni u l-ġlieda kontra t-terroriżmu u d-Deċiżjoni tal-Kunsill 2008/615/ĠAI[27] introduċiet qafas ġdid għall-kooperazzjoni transfruntiera dwar il-ġlieda kontra t-terroriżmu. (4) Permezz tal-Azzjoni konġunta tal-Kunsill 96/699/ĠAI[28] l-Unità tad-Drogi tal-Europol inħatret bħala l-awtorità li lilha kellha tkun trażmessa l-infomazzjoni dwar l-ipprofilar kimiku mill-Istati Membri. L-azzjoni konġunta saret obsoleta wara d-dħul fis-seħħ tad-Deċiżjoni tal-Kunsill 2009/371/ĠAI[29] u l-Konvenzjonidwar l-assistenza reċiproka f'materji Kriminali bejn l-Istati Membri[30]. (5) III. L-Azzjoni Konġunta tal-Kunsill 96/747/ĠAI[31] kellha l-għan li ssaħħaħ l-aġenzija tal-infurzar tal-liġi tal-Istati Membri billi toħloq direttorju ta' oqsma ta' kompetenzi speċjalizzati, ħiliet u speċjalizzazzjoni. Din l-Azzjoni Konġunta saret obsoleta wara d-dħul fis-seħħ tad-Deċiżjoni tal-Kunsill 2009/371/ĠAI li fdat lill-Europol bil-kompitu li jiżviluppa għarfien speċjalizzat tal-proċeduri investigattivi tal-awtoritajiet kompetenti tal-Istati Membri u jipprovdi parir dwar l-investigazzjonijiet. (6) L-azzjoni konġunta tal-Kunsill 96/750/ĠAI[32] kellha l-għan li ssaħħaħ il-koperazzjoni tal-awtoritajiet relevani tal-Istati Membri fil-ġlieda kontra d-dipendenza fuq id-droga u biex issejjaħ lill-Istati Membri biex japprossimaw il-liġijiet tagħhom biex jagħmluhom kumpatibbli b'mod reċiproku sal-punt neċessarju biex ikun prevenut u miġġieled it-traffikar tad-droga fl-Unjoni. L-azzjoni konġunta saret obsoleta mid-dħul fis-seħħ tal-Konvenzjoni dwar assistenza reċiproka f'Materji kriminali bejn l-Istati Membri tal-Unjoni Ewropea u tad-Deċiżjoni Qafas tal-Kunsill 2004/757/ĠAI[33]. (7) L-Azzjoni Konġunta tal-Kunsill 97/339/ĠAI[34] ippermettiet il-koperazzjoni u l-kondiviżjoni ta' informazzjoni obbligatorja bejn l-Istati Membri rigward eventi fuq skala kbira li għalihom jattendu għadd kbir ta' nies minn iktar minn Stat Membru wieħed sabiex tinżamm l-ordni pubblika, ikunu protetti n-nies u l-propjetà tagħhom u jkunu prevenuti reati kriminali. L-azzjoni konġunta saret obsoleta wara d-dħul fis-seħħ tad-Deċiżjonijiet tal-Kunsill 2008/615/ĠAI[35], 2002/348/ĠAI[36] u 2007/412/ĠAI[37] li pprovdew regoli ġodda dwar l-iskambju ta' dejta personali u mhux u forom oħra ta' kooperazzjoni għaż-żamma tal-ordni pubbliku u s-sigurtà pubblika għal eventi kbar. (8) L-Azzjoni Konġunta tal-Kunsill 97/372/ĠAI[38] kellha l-għan li iżżid il-kondiviżjoni tal-informazzjoni fost l-awtoritajiet tad-dwana u awtoritajiet oħra tal-infurzar tal-liġi partikolarment dwar id-drogi. Din l-Azzjoni konġunta saret obsoleta wara d-dħul fis-seħħ tal-Att tal-Kunsill 98/ C 24/01[39] li jfassal il-Konvenzjoni ta' Napli li introduċiet regoli dettaljati dwar assistenza reċiproka u koperazzjoni bejn l-Istati Membri għall-prevenzjoni u d-detezzjoni ta' ksur ta' dispożizzjonijiet doganali, tad-Deċiżjoni tal-Kunsill 2009/917/ĠAI[40] li żiedet l- l-effikaċja tal-proċeduri ta' koperazzjoni u kontroll tal-awtoritajiet doganali billi jitwaqqfu sistemi ta' informazzjoni doganali (SID) u tad-Deċiżjoni tal-Kunsill 2009/371/ĠAI li pprovdiet lill-Europol b'kompiti bil-għan li jappoġġa l-koperazzjoni doganali. (9) L-Azzjoni konġunta tal-Kunsill 98/427/ĠAI[41] dwr il-prattika tajba fl-assistenza legali reċiproka f'Materji Kriminali bil-għan li jsir skambju ta' prattika tajba fost l-Istati Membri għall-implimentazzjoni ta' assistenza legali f'materji kriminali. Din l-azzjoni konġunta saret obsoleta. Hija qatt ma kienet evalwata u de facto ma baqgħetx relevanti bid-dħul fis-seħħ tal-Konvenzjoni dwar assistenza reċiproka f'Materji kriminali bejn l-Istati Membri. (10) L-Att tal-Kunsill 1999/C 26/07[42] għadu japplika għall-persunal impjegat mill-Europol qabel id-dħul fis-seħħ tad-Deċiżjoni tal-Kunsill 2009/371/ĠAI. Madankollu, il-kuntratti ta' impjieg fis-seħħ ma għandhomx ma jdumu ma jaslu fi tmiemhom biex b'hekk jagħmlu dawn ir-regolamenti tal-persunal obsoleti. (11) Għal raġunijiet ta' ċertezza legali u ta' ċarezza, għandhom jitħassru dawk l-azzjonijiet konġunti u l-Att tal-Kunsill li huma obsoleti. (12) Ladarba l-objettiv ta' dan ir-Regolament, jiġfieri t-tħassir ta' għadd ta' atti obsoleti tal-Unjoni fil-qasam tal-koperazzjoni tal-pulizija u koperazzjoni ġudizzjarja f'materji kriminali ma jistax jinkiseb mill-Istati Membri iżda biss fil-livell tal-Unjoni, dan ir-Regolament huwa konformi mar-rekwiżiti tal-prinċipju ta' sussidjaretà stipulat fl-Artikolu 5 tat-Trattat. Skont il-prinċipju tal-proporzjonalità, kif stipulat f'dan l-Artikolu, dan ir-Regolament ma jmurx lil hinn minn dak li hu neċessarju biex jintlaħaq dak l-objettiv. (13) Konformement mal-Artikolu 1 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka mhijiex se tieħu sehem fl-adozzjoni ta' dan ir-Regolament. (14) Skont l-Artikoli 1 u 2 tal-Protokoll (Nru 21) dwar il-pożizzjoni tar-Renju Unit u tal-Irlanda, fir-rigward taż-Żona ta' Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 ta' dak il-Protokoll, dawn l-Istati Membri mhumiex jipparteċipaw fl-adozzjoni ta' dan ir-Regolament, ADOTTAW DAN IR-REGOLAMENT: Artikolu 1 Revoka ta’ atti li ma jkunux għadhom applikabbli L-Azzjonijiet Konġunti 96/610/ĠAI, 96/699/ĠAI, 96/747/ĠAI, 96/750/ĠAI, 97/339/ĠAI, 97/372/ĠAI 98/427/ĠAI u l-Att tal-Kunsill 1999/C 26/07 huma mħassra. Artikolu 2 Dispożizzjonijiet transizzjonali Kuntratti konklużi skont l-Att tal-Kunsill 1999/C 26/07 jibqgħu jkunu regolati mill-att. Artikolu 3 Dħul fis-seħħ Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU C 321, 31.12.2003, p. 1 [2] COM(2014) 368 finali, 18.6.2014. [3] L-Azzjoni Konġunta 96/610/ĠAI tal-15 ta' Ottubru 1996 adottata mill-Kunsill fuq il-bażi tal-Artikolu K.3 tat-Trattat tal-Unjoni Ewropea dwar il-ħolqien u l-manutenzjoni ta' Direttorju ta' kompetenzi, kapaċitajiet u ħila speċjalizzati anti-terroristiċi biex tiġi ffaċilitata l-koperazzjoni anti-terroristika bejn l-Istati Membri tal-Unjoni Ewropea (ĠU L 273, 25.10.1996, p. 1). [4] Id-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (ĠU L 121, 15.5.2009, p. 37). [5] Id-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-kooperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 1). [6] L-Azzjoni Konġunta 96/699/ĠAI tad-29 ta' Novembru 1996 adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea, li tikkonċerna l-iskambju ta' informazzjoni dwar il-profilar kimiku ta' droga biex tiġi faċilitata l-koperazzjoni mtejba bejn l-Istati Membri fil-ġlieda kontra t-traffikar illeċitu tad-droga (ĠU L 322 tat-12 ta' Diċembru 1996, p. 5). [7] Id-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol), ĠU L 121, 15.5.2009, p. 37. [8] Il-Konvenzjoni tad-29 ta' Mejju 2000 stabbilita mill-Kunsill skont l-Artikolu 34 tat-Trattat dwar l-Unjoni Ewropea, dwar l-Assistenza Reċiproka f'Materji Kriminali bejn l-Istati Membri tal-Unjoni Ewropea. [9] Azzjoni Konġunta tal-Kunsill 96/747/ĠAI tad-29 ta' Novembru 1996 adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea, li jikkonċerna l-kreazzjoni u l-manteniment ta' direttorju ta' kompetenzi, kapaċitajiet u ħiliet speċjalizzati fil-ġlieda kontra l-kriminalità organizzata internazzjonali, biex tiġi ffaċilitata l-koperazzjoni għall-infurzar tal-liġi bejn l-Istati Membri tal-Unjoni Ewropea (ĠU L 342, 31.12.1996, p.2). [10] Id-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (ĠU L 121, 15.5.2009, p. 37). [11] L-Azzjoni Konġunta tal-Kunsill 96/750/ĠAI tas-17 ta' Diċembru 1996, adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea, li jikkonċerna l-approssimazzjoni tal-liġijiet u l-prattika tal-Istati Membri tal-UE fil-ġlieda kontra l-vizzju tad-droga u biex jipprevjeni u jiġġieled kontra t-traffikar illegali tad-droga (ĠU L 342 tal-31 ta' Diċembru 1996, p. 6). [12] Il-Konvenzjoni tad-29 ta' Mejju 2000, stabbilita mill-Kunsill skont l-Artikolu 34 tat-Trattat dwar l-Unjoni Ewropea, dwar assistenza reċiproka fi kwistjonijiet kriminali bejn l-Istati Membri tal-Unjoni Ewropea u l-Protokoll mal-Konvenzjoni dwar Assistenza Reċiproka fi kwistjonijeit kriminali bejn l-Istati Membri tal-Unjoni Ewropea stabbilita mill-Kunsill skont l-Artikolu 34 tat-Trattat dwar l-Unjoni Ewropea (ĠU C 326 tal-21.11.2001). [13] Id-Deċiżjoni Qafas tal-Kunsill 2004/757/ĠAI tal-25 ta' Ottubru 2004 li tistabbilixxi d-dispożizzjonijiet minimi dwar l-elementi kostitwenti tar-reat u l-pieni kriminali fil-qasam tat-traffikar illegali tad-droga ĠU L 335, 11.11.2004, p 8. [14] Azzjoni Konġunta tal-Kunsill 97/339/ĠAI tas-26 ta' Mejju 1997 adottata mill-Kunsill a bażi tal-Artikolu K3 tat-Trattat dwar l-Unjoni Ewropea dwar koperazzjoni fuq iż-żamma tal-ordni u s-sigurtà (ĠU L 147, 5.06.1997, p.1) [15] Id-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-kooperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 1). [16] Id-Deċiżjoni tal-Kunsill 2002/348/ĠAI tal-25 ta' April 2002 dwar sigurtà b' konnessjoni ma' logħbiet tal-futbol b' dimensjoni internazzjonali (ĠU L 121, 8.5.2002, p. 1). [17] Id-Deċiżjoni tal-Kunsill 2007/412/ĠAI tat-12 ta’ Ġunju 2007 li temenda d-Deċiżjoni 2002/348/ĠAI dwar is-sigurtà b’konnessjoni ma’ logħbiet tal-futbol b’dimensjoni internazzjonali (ĠU L 155, 15.6.2007, p. 76). [18] Azzjoni Konġunta tal-Kunsill 97/372/ĠAI tad-9 ta' Ġunju 1997 adottata mill-Kunsill fuq il-bażi tal-Artikolu K.3 tat-Trattat fuq l-Unjoni Ewropea, sabiex jiġu rfinati l-kriterji għall-kontrolli mmirati, il-metodi ta' selezzjoni. eċċ., u l-ġbir ta' informazzjoni doganali u tal-pulizija (ĠU L 159, 17.6.1997, p. 1) [19] L-Att tal-Kunsill 98/C 24/01 tat-18 ta' Dċembru 1997 li jfassal, fuq il-bażi tal-Artikolu K3 tat-Trattat dwar l-Unoni Ewropea, il-Konvenzjoni dwar l-assistenza u l-koperazzjoni reċiproka bejn l-amministrazzjonijiet tad-dwana (ĠU C 24, 23.1.1998). [20] Id-Deċiżjoni tal-Kunsill 2009/917/ĠAI tat-30 ta’ Novembru 2009 dwar l-użu tat-teknoloġija tal-informatika għall-finijiet doganali (ĠU L 323, 10.12.2009, p. 20). [21] L-Azzjoni konġunta tal-Kunsill 98/427/ĠAI tad-29 ta' Ġunju 1998 adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea, dwar prattika tajba f'assistenza legali reċiproka fi kwistjonijiet kriminali. [22] Il-Konvenzjoni tad-29 ta' Mejju 2000, stabbilita mill-Kunsill skont l-Artikolu 34 tat-Trattat dwar l-Unjoni Ewropea, dwar assistenza reċiproka fi kwistjonijiet kriminali bejn l-Istati Membri tal-Unjoni Ewropea u il-Protokoll mal-Konvenzjoni dwar Assistenza Reċiproka fi kwistjonijeit kriminali bejn l-Istati Membri tal-Unjoni Ewropea stabbilita mill-Kunsill skont l-Artikolu 34 tat-Trattat dwar l-Unjoni Ewropea (ĠU C 326 tal-21.11.2001). [23] ĠU C 026, 30.01.1999, p. 23. [24] XXX [25] L-Azzjoni Konġunta 96/610/ĠAI tal-15 ta' Ottubru 1996 adottata mill-Kunsill fuq il-bażi tal-Artikolu K.3 tat-Trattat tal-Unjoni Ewropea dwar il-ħolqien u l-manutenzjoni ta' Direttorju ta' kompetenzi, kapaċitajiet u ħila speċjalizzati anti-terroristiċi biex tiġi ffaċilitata l-koperazzjoni anti-terroristika bejn l-Istati Membri tal-Unjoni Ewropea (ĠU L 273, 25.10.1996, p. 1). [26] Id-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (ĠU L 121, 15.5.2009, p. 37). [27] Id-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-kooperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 1). [28] L-Azzjoni Konġunta 96/699/ĠAI tad-29 ta' Novembru 1996 adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea, li tikkonċerna l-iskambju ta' informazzjoni dwar il-profilar kimiku ta' droga biex tiġi faċilitata l-koperazzjoni mtejba bejn l-Istati Membri fil-ġlieda kontra t-traffikar illeċitu tad-droga (ĠU L 322 tat-12 ta' Diċembru 1996, p. 5). [29] Id-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (ĠU L 121, 15.5.2009, p. 37). [30] Il-Konvenzjoni tad-29 ta' Mejju 2000, stabbilita mill-Kunsill skont l-Artikolu 34 tat-Trattat dwar l-Unjoni Ewropea, dwar assistenza reċiproka fi kwistjonijiet kriminali bejn l-Istati Membri tal-Unjoni Ewropea (ĠU C 197, 12.7.2000, p. 3) u il-Protokoll mal-Konvenzjoni dwar Assistenza Reċiproka fi kwistjonijeit kriminali bejn l-Istati Membri tal-Unjoni Ewropea stabbilita mill-Kunsill skont l-Artikolu 34 tat-Trattat dwar l-Unjoni Ewropea (ĠU C 326 21.11.2001, p. 1). [31] L-Azzjoni Konġunta 96/747/ĠAI tad-29 ta' Novembru 1996 adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea, li jikkonċerna l-kreazzjoni u l-manteniment ta' direttorju ta' kompetenzi, kapaċitajiet u ħiliet speċjalizzati fil-ġlieda kontra l-kriminalità organizzata internazzjonali, biex tiġi ffaċilitata l-koperazzjoni għall-infurzar tal-liġi bejn l-Istati Membri tal-Unjoni Ewropea (ĠU L 342, 31.12.1996, p. 2). [32] L-Azzjoni Konġunta tal-Kunsill 96/750/ĠAI tas-17 ta' Diċembru 1996, adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea, li jikkonċerna l-approssimazzjoni tal-liġijiet u l-prattika tal-Istati Membri tal-UE fil-ġlieda kontra l-vizzju tad-droga u biex jipprevjeni u jiġġieled kontra t-traffikar illegali tad-droga (ĠU L 342 tal-31 ta' Diċembru 1996, p. 6). [33] Id-Deċiżjoni Qafas tal-Kunsill 2004/757/ĠAI tal-25 ta' Ottubru 2004 li tistabbilixxi d-dispożizzjonijiet minimi dwar l-elementi kostitwenti tar-reat u l-pieni kriminali fil-qasam tat-traffikar illegali tad-droga (ĠU L 335, 11.11.2004, p 8). [34] L-Azzjoni Konġunta 97/339/ĠAI tas-26 ta' Mejju 1997 adottata mill-Kunsill a bażi tal-Artikolu K3 tat-Trattat dwar l-Unjoni Ewropea dwar koperazzjoni fuq iż-żamma tal-ordni u s-sigurtà (ĠU L 147, 5.6.1997, p.1) [35] Id-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-kooperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 1). [36] Id-Deċiżjoni tal-Kunsill 2002/348/ĠAI tal-25 ta' April 2002 dwar sigurtà b' konnessjoni ma' logħbiet tal-futbol b' dimensjoni internazzjonali (ĠU L 121, 8.5.2002, p. 1). [37] Id-Deċiżjoni tal-Kunsill 2007/412/ĠAI tat-12 ta’ Ġunju 2007 li temenda d-Deċiżjoni 2002/348/ĠAI dwar is-sigurtà b’konnessjoni ma’ logħbiet tal-futbol b’dimensjoni internazzjonali (ĠU L 155, 15.6.2007, p. 76). [38] L-Azzjoni Konġunta tal-Kunsill 97/372/ĠAI tad-9 ta' Ġunju 1997 adottata mill-Kunsill fuq il-bażi tal-Artikolu K.3 tat-Trattat fuq l-Unjoni Ewropea, sabiex jiġu rfinati l-kriterji għall-kontrolli mmirati, il-metodi ta' selezzjoni u l-ġbir ta' informazzjoni doganali u tal-pulizija (ĠU L 159, 17.6.1997, p. 1) [39] L-Att tal-Kunsill 98/C 24/01 tat-18 ta' Diċembru 1997 li jfassal, fuq il-bażi tal-Artikolu K3 tat-Trattat dwar l-Unoni Ewropea, il-Konvenzjoni dwar l-assistenza u l-koperazzjoni reċiproka bejn l-amministrazzjonijiet tad-dwana (il-Konvenzjoni ta' Napli) (ĠU C 24, 23.1.1998). [40] Id-Deċiżjoni tal-Kunsill 2009/917/ĠAI tat-30 ta’ Novembru 2009 dwar l-użu tat-teknoloġija tal-informatika għall-finijiet doganali (ĠU L 323, 10.12.2009, p. 20). [41] L-Azzjoni konġunta tal-Kunsill 98/427/ĠAI tad-29 ta' Ġunju 1998 adottata mill-Kunsill fuq il-bażi tal-Artikolu K.3 tat-Trattat dwar l-Unjoni Ewropea, dwar prattika tajba f'assistenza legali reċiproka fi kwistjonijiet kriminali (ĠU L 191, 7.7.1998, p. 1). [42] L-Att tal-Kunsill 1999/C 26/07 tat-3 ta' Diċembru 1998 li jistipula r-regolamenti tal-persunal applikabbli għall-impjegati tal-Europol (ĠU C 26, 30.1.1999, p. 23).